stanford-oval/wikipedia huggingface dataset:
NHL-kausi 1994–1995
Pudotuspelit > Pudotuspelien pistepörssi

O = ottelut, M = maalit, S = syötöt, P = pisteet
| Pelaaja | Joukkue | O | M | S | P |
| --- | --- | --- | --- | --- | --- |
| Sergei Fjodorov | Detroit | 17 | 7 | 17 | 24 |
| Stephane Richer | New Jersey | 19 | 6 | 15 | 21 |
| Neal Broten | New Jersey | 20 | 7 | 12 | 19 |
| Ron Francis | Pittsburgh | 12 | 6 | 13 | 19 |
| Denis Savard | Chicago | 16 | 7 | 11 | 18 |
| Paul Coffey | Detroit | 18 | 6 | 12 | 18 |
| John MacLean | New Jersey | 20 | 5 | 13 | 18 |
| Claude Lemieux | New Jersey | 20 | 13 | 3 | 16 |
| Vjatšeslav Kozlov | Detroit | 18 | 9 | 7 | 16 |
| Nicklas Lidström | Detroit | 18 | 4 | 12 | 16 |
Palkinnot

| --- | --- |
Presidents' Trophy:: Detroit Red Wings
Prince of Wales Trophy:: New Jersey Devils
Clarence S. Campbell Bowl:: Detroit Red Wings
Art Ross Trophy:: Jaromír Jágr, Pittsburgh Penguins
Bill Masterton Memorial Trophy:: Pat LaFontaine, Buffalo Sabres
Calder Memorial Trophy:: Peter Forsberg, Quebec Nordiques
Conn Smythe Trophy:: Claude Lemieux, New Jersey Devils
Frank J. Selke Trophy:: Ron Francis, Pittsburgh Penguins
Hart Memorial Trophy:: Eric Lindros, Philadelphia Flyers
Jack Adams Award:: Marc Crawford, Quebec Nordiques
James Norris Memorial Trophy:: Paul Coffey, Detroit Red Wings
King Clancy Memorial Trophy:: Joe Nieuwendyk, Calgary Flames
Lady Byng Memorial Trophy:: Ron Francis, Pittsburgh Penguins
Lester B. Pearson Award:: Eric Lindros, Philadelphia Flyers
NHL Plus/Minus Award:: Ron Francis, Pittsburgh Penguins
Vezina Trophy:: Dominik Hasek, Buffalo Sabres
William M. Jennings Trophy:: Ed Belfour, Chicago Blackhawks
Lester Patrick Trophy:: Joe Mullen, Brian Mullen, Bob Fleming
Palkinnot > All-Star-joukkueet

| Ensimmäinen joukkue |   Pelipaikka   | Toinen joukkue |
| --- | --- | --- |
| Dominik Hasek, Buffalo Sabres | M | Ed Belfour, Chicago Blackhawks |
| Paul Coffey, Detroit Red Wings | P | Ray Bourque, Boston Bruins |
| Chris Chelios, Montreal Canadiens | P | Larry Murphy, Pittsburgh Penguins |
| Eric Lindros, Philadelphia Flyers | KH | Alexei Zhamnov, Winnipeg Jets |
| Jaromír Jágr, Pittsburgh Penguins | OLH | Theoren Fleury, Calgary Flames |
| John LeClair, Montreal/Philadelphia | VLH | Keith Tkachuk, Winnipeg Jets |

Stanley Cup
ORP Kaszub

ORP Kaszub on ollut kolmen Puolan merivoimien aluksen nimenä.
ORP Kaszub (1921), V105-luokan torpedovene
ORP Kaszub (1954), M-XV-luokan sukellusvene
ORP Kaszub (1986), korvetti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ORP Kaszub”, voi hakea sivunnimihaulla, laajalla sivunnimihaulla tai tekstihaulla.
Nordic Combat Uniform

Nordic Combat Uniform (NCU) on Pohjoismaiden yhteistyönä kehitetty sotilaan taisteluasujärjestelmä. Hankkeeseen osallistuvat Norja, Ruotsi, Suomi ja Tanska.
Asujärjestelmä on suunniteltu mahdollisimman joustavaksi ja kaikille sukupuolille sekä erilaisiin olosuhteisiin sopivaksi. Jokainen maa käyttää NCU-asusteissa omaa maastokuviotaan. Jalkineet, kypärät, käsineet ja muut varusteet eivät ole osa NCU:ta, vaan jokainen maa hankkii ne itse.
Historia

NCU kehitettiin Pohjoismaiden puolustusyhteistyön Nordefco-hankkeena. Projekti aloitettiin vuonna 2016 ja kaksi tarjouskierrosta käytiin vuosina 2018–2019. Niiden perusteella neljän valmistajan asuja testattiin kenttäkokeissa sotilailla kaikissa hankkeen maissa. Lisäksi Suomessa tutkittiin soveltuvuutta arktisiin olosuhteisiin ja tanskalaiset testasivat aavikko- sekä viidakkoasuja Australiassa. Järjestelmän toimittajaksi valittiin norjalainen Oskar Pedersen AS vuonna 2022.
Asukokonaisuus

NCU:n asukokonaisuus perustuu kerrospukeutumiseen. Asusteista voidaan koota Eurooppaan, aavikolle, viidakkoon ja kylmiin olosuhteisiin soveltuvat puvut.
NCU sisältää seuraavat vaatekerrokset:
Kerros 0: Tavanomaiset alusvaatteet
Kerros 1 : Välivaatteet
1A: Lämpimän sään verkkoalusasu
1B: Froteevillainen pitkä aluskerrasto ja -takki
Kerros 2 : Päällysvaatteet
2A: Eurooppalaisten olosuhteiden paita, takki ja housut
2B: Aavikko- ja viidakko-olosuhteiden paita, takki ja housut
Kerros 3 :
3A: Lisättävä takki ja housut, -19°C -lämpötilaan asti
3B: Kylmän sään lisättävä takki ja housut, 3A:n kanssa -42°C -lämpötilaan asti
Kerros 4: Sadevaatteet
Kerros 5: Lumimaastokuvio
Suomessa

Suomen puolustusvoimat on tilannut kaikkia muita NCU:n osia, paitsi lumipuvun. Puolustusvoimat käyttää asujärjestelmästä nimitystä Taisteluasujärjestelmä M23. Asut tulevat käyttöön M04 ja M05 -pukujen rinnalle. Varusmiesten loma- ja komennusvarustuksena käytetään edelleen maastopukua M05. Ensimmäiset asut otettiin käyttöön joissain joukko-osastoissa vuoden 2024 alussa.
Noregs Mållag
Aiheesta muualla

Noregs Mållagin kotisivu (norjaksi)
ORP Krakowiak

ORP Krakowiak on ollut kolmen Puolan merivoimissa palvelleen aluksen nimenä:
ORP Krakowiak (1921), A56-luokan torpedovene
ORP Krakowiak (1941), Hunt-luokan saattuehävittäjä
ORP Krakowiak (1954), M-XV -luokan sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ORP Krakowiak”, voi hakea sivunnimihaulla, laajalla sivunnimihaulla tai tekstihaulla.
David Bradley (yhdysvaltalainen näyttelijä)

David Bradley on yhdysvaltalainen elokuvanäyttelijä, joka tunnetaan parhaiten elokuvasarjasta American Ninja, jossa hän näytteli kolmessa osassa.
David Boykett

| Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Maa:   Australia> Miesten soutu. |
| --- | --- | --- | --- |
|  Pronssia | Melbourne 1956 | kahdeksikko |  |
David Herbert Boykett (19. elokuuta 1934 – 10. helmikuuta 2016) oli australialainen soutaja. Hän kilpaili miesten kahdeksikossa Melbournen kesäolympialaisissa 1956 saavuttaen pronssia. Hän kilpaili myös Tokion kesäolympialaisissa 1964 sijoittuen joukkueineen kahdeksikossa kahdeksanneksi.
Boykett kuoli syöpää sairastettuaan 81-vuotiaana 10. helmikuuta 2016.
Nokkaveitsikalat

| Nokkaveitsikalat |
| --- | --- |
 Rhamphichthys marmoratus
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Veitsikalat Gymnotiformes
Heimo::  Nokkaveitsikalat Rhamphichthyidae  Regan, 1911
Suvut
 Gymnorhamphichthys  Iracema  Rhamphichthys 
Katso myös
   Nokkaveitsikalat Wikispeciesissä   Nokkaveitsikalat Commonsissa 
Infobox OKNimi-testi OK: 
Nokkaveitsikalat (Rhamphichthyidae) on Etelä-Amerikan sisävesissä elävä kalaheimo, josta tunnetaan viitisentoista lajia kolmesta suvusta. Kalat ovat yöaktiivisia ja kaivautuvat päiväksi pohjahiekkaan. Nokkaveitsikalat ovat pitkänomaisia ja pitkäeväisiä kaloja, joilla on yleensä sähköelin.
Aiheesta muualla

Family Rhamphichthyidae (peilipalvelin) FishBase. Froese, R. & Pauly, D. (toim.). (englanniksi)
Rhamphichthyidae ITIS. Viitattu 28.4.2010.
Cause of Death

| Cause of Death Obituary |
| --- | --- | --- |

Studioalbumin tiedot
 Äänitetty : 1990, Morrisound Recording, Tampa, Florida
 Julkaistu: 19. syyskuuta 1990
 Tyylilaji: death metal
 Kesto: 41.02
 Levy-yhtiö: Roadrunner Records
Obituaryn muut julkaisut
| Slowly We Rot 1989 | Cause of Death 1990 | The End Complete 1992 |
Cause of Death on yhdysvaltalaisen death metal -yhtyeen Obituaryn toinen studioalbumi, joka on julkaistu vuonna 1990. Albumia on pidetty virstapylväänä Death Metalin historiassa.
Kansitaiteesta vastaa taiteilija Michael Whelan. Albumi on yhtyeen ensimmäinen julkaisu yhtyeeseen jääneen basisti Frank Watkinsonin kanssa, ja myös heidän ensimmäinen ja ainoa albumi kitaristi James Murphyn kanssa.
Albumin kansikuvaa käytettiin H. P. Lovecraftin kokoelmassa Bloodcurdling Tales of Horror and Macabre, ja osaa siitä käytettiin Tomb and the Doom That Came to Sarnath -pokkarissa. Sen oli tarkoitus olla Sepulturan Arise-albumin kansikuva, mutta Roadrunner Records antoi Obituaryn käyttää sitä ensin, koska Cause Of Death julkaistiin 1990 ja Arise vasta vuotta myöhemmin 1991. Sepultura valitsi toisen Michael Whelan kuvan Arise-albumin kanteen.
Kappaleet

Kaikki kappaleet säveltänyt Trevor Peres, Donald Tardy ja John Tardy, ellei toisin mainita.
Infected – 5.34
Body Bag – 5.49
Chopped In Half – 3.43
Circle of the Tyrants – 3.36 (Celtic Frost -cover, säv. T. G. Warrior)
Dying – 4.29 (säv. Obituary, Peres)
Find the Arise – 2.51
Cause of Death – 5.38 (säv. Peres, J. Tardy, James Murphy)
Memories Remain – 3.44
Turned Inside Out – 4.57
Kokoonpano

John Tardy – laulu
James Murphy – soolokitara
Trevor Peres – rytmikitara
Frank Watkins – basso
Donald Tardy – rummut
Aiheesta muualla

Cause of Death Discogsissa. (englanniksi)
Albumi Cause of Death Encyclopaedia Metallum -sivustolla (englanniksi)
Obituary
| --- | --- |
Studioalbumit:  Slowly We Rot • Cause of Death • The End Complete • World Demise • Back from the Dead • Frozen in Time • Xecutioner’s Return • Darkest Day • Inked in Blood • Obituary • Dying of Everything
EP:t:  Don’t Care • Left to Die
Kokoelmat:  Anthology • The Best of Obituary
Livealbumit:  Dead
DVD:t:  Frozen Alive • Live Xecution in Bad Berka 2008
Katso myös:  Death • Deicide • Six Feet Under • Andrew W.K.
David Boyd

David Boyd voi viitata:
David Boyd (1924–2011), australialainen taiteilija
David Boyd (s. 1951), kanadalainen lastenkirjailija
David Boyd, elokuvaaja
David Boyd, australialainen rugby league -pelaaja
Dave Boyd, australialaisen jalkapallon pelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Boyd”, voi hakea sivunnimihaulla, laajalla sivunnimihaulla tai tekstihaulla.
Niqab

Turkkilaisia niqabiin pukeutuneita naisia.
Niqabiin pukeutunut nainen Englannissa.
Niqab (arab. نِقاب‎, niqāb) eli kasvohuntu on musliminaisten käyttämä, kasvot lähes kokonaan peittävä vaate, jossa on pieni aukko silmille. Niqab on osa pään ja vartalon peittävää vaatetusta. Kasvohuntua käytetään erityisesti Persianlahden arabimaissa, mutta myös muissa maissa. Väriltään se  on useimmiten musta. Niqabin käyttö perustuu islamilaiseen lakiin.
Astetta vähemmän peittävä on hijab, joka piilottaa vain hiukset ja kaulan. Niqabia hieman peittävämpi on burka,  jossa on silmäaukon asemasta verkko. Sitä käytetään etenkin Afganistanissa.
Euroopassa ja myös muslimimaissa islamilainen peittävä vaatetus on herättänyt arvostelua, ja sitä on pidetty naisten alistamisena. Toisaalta eurooppalaiset ihmisoikeusjärjestöt ovat asettuneet puolustamaan sitä.
Koraanin ohjeet

Koraani ei anna tarkkaa ohjetta naisten pukeutumisesta. Siihen kuitenkin viitataan  Valon suurassa 24 ja Ryhmien suurassa 33.  Jakeessa 24:31 naisia kehotetaan peittämään (eri käännösten mukaan) joko rintansa, povensa tai kaulansa hunnulla.
»Ja käske uskovien naisten pitää katseensa kurissa ja varjella siveyttään, olla näyttämättä muita sulojaan kuin niitä, jotka tavallisestikin ovat näkyvissä, ja peittää kaulansa hunnulla.(...)» 
(Koraani 24:31, suomennos Hämeen-Anttila, 1995)
Säkeiden tulkinta on kohdannut ongelmia. Jakeessa esiintyy ei-arabialainen sana chumur, jonka at-Tabari 900-luvulla kääntää huiviksi. Chistoph Luxenberg lukee merkit arameankieliseksi sanaksi gmar, joka tarkoittaa vyötä. Hänen mukaansa Koraani tässä kehottaa naisia sitomaan kangasvyön uumilleen eikä panemaan huivia päähänsä.  Seuraava kohta on kuitenkin selvempi:
»Profeetta, sano puolisoillesi, tyttärillesi ja uskovien vaimoille, että he panisivat vaatteen päänsä yli. Tämä on parasta, jotta heidät tunnettaisiin siveiksi eikä heitä häirittäisi. (...)» 
(Koraani 33:59, suomennos Hämeen-Anttila, 1995)
Uskonnollinen perustelu

Peittävän pukeutumisen uskonnolliset perustelut eivät ole suoraan peräisin Koraanista, vaan islamilaisesta šarialainsäädännöstä. Vuonna 1991 julkaistu šaria-käsikirja Reliance of the Traveller and Tools of the Worshipper toteaa useimpien uskonoppineiden joitakin hanafeja lukuun ottamatta katsovan, että nainen ei voi poistua kotoaan peittämättä kasvojaan olipa siten olemassa mahdollisuus kiusaukseen tai ei. Jos kiusauksen vaara on olemassa, kaikki ovat yksimielisiä pakosta peittää kasvot.   Kyse on siten kiusauksen välttämisestä, ja islamilainen fatwa sanookin, että jos nainen pelkää herättävänsä houkutusta tai tulevansa houkutelluksi, hänen velvollisuutensa on peittää hunnulla kätensä ja kasvonsa.
Varhaisemman tulkinnan esitti 1000-luvulla elänyt Muhammad al-Ghazali, joka on islamin tärkeimpiä uskonoppineita ja mystikkoja. Ghazalin mukaan Eeva teki syntiä syödessään Paratiisissa hedelmän, jonka Jumala oli häneltä kieltänyt. Tämän johdosta Jumala rankaisi naista 18 eri tavalla,  joista yksi rangaistus on pakko käyttää huivia.
Muslimien asenteet

PEW-tutkimuskeskuksen laajan kansainvälisen kyselyn mukaan huomattava osa muslimeista, mutta eivät kaikki, kannatti naisen oikeutta valita itse käyttääkö huivia vai ei. Laajinta itsemääräämisen kannatus oli Itä-Euroopan maissa (88 %). Pohjois-Afrikassa, Lähi-idässä ja Etelä Aasiassa itsemääräämisoikeutta kannatti hieman yli puolet (53-56 %). Saharan eteläpuolisessa Afrikassa vain 40 % kannatti naisen valintaoikeutta.
Monille muslimeille peittävä pukeutuminen on tapa tuoda julki oma uskonnollinen vakaumuksensa tai vapauttava keino peittää muilta ihmisiltä kasvonsa. Toiset käyttävät niqabia pakosta.  Eräiden muslimien, kuten Suomen tataarien mielestä riittää, että pukeutuu yhteiskunnan yleisten normien mukaisesti.
Burkan ja niqabin kieltäminen

Burka on kielletty muutamissa maissa eri puolilla maailmaa. Vuoteen 2018 mennessä osittainen kielto oli voimassa Hollannissa, Italiassa, Espanjassa, Sveitsissä, Saksassa, Bulgariassa ja Kanadan ranskankielisessä provinssissa Quebecissä. Myös kourallinen Afrikan maita on kieltänyt kasvot peittävät hunnut ehkäistäkseen terrori-iskuja.
Burka kiellettiin Belgiassa 2010. Laki kielsi kaiken tunnistamista vaikeuttavan pukeutumisen, mikä tarkoitti kasvojen peittämistä. Tavallista islamilaista huntua ei kielletty.
Burka oli kielletty muutamissa Espanjan kaupungeista jo 2010.
Burka kiellettiin Ranskassa naisia alistavana ja maalliseen yhteiskuntaan sopimattomana 2011. Burkan käyttäjä saa 150 euron sakon, mutta käyttöön yllyttänyt jopa 30 000 euron sakon. YK:n ihmisoikeuskomitea katsoi, että  Ranskan päätös rikkoi ihmisoikeuksia.
Itävallassa tuli voimaan burkakielto 2017.
Norja kielsi burkat oppilaitoksissa ja päivähoitopaikoissa 2018.
Hollanti kielsi kasvoja peittävän asusteiden käytön vuodesta 2019 lähtien. Lain mukaan kaikki kasvot peittävät vaatteet ovat kiellettyjä julkisissa rakennuksissa, mutta ei esimerkiksi kaduilla.
Tanska kielsi burkat ja niqabit 2018. Ihmisoikeusjärjestöt tuomitsivat kiellon rikkomukseksi naisten oikeuksia vastaan.
Burkan ja niqabin kieltäminen on kohdannut kiellon hyväksyneissäkin maissa poliittista vastarintaa. Tämän takia kielto on muotoiltu yleisemmäksi eli yleensä on kielletty kaikenlainen kasvojen peittäminen. Tämä on aiheuttanut hämmennystä esimerkiksi koronaepidemiaan liittyvien kasvomaskien käytössä. Länsimaissa burkan ja niqabin kieltoa ovat muslimien ohella vastustaneet ihmisoikeusjärjestöt. Johanna Latvala Ihmisoikeusliitosta toteaa, että ihmisoikeusjärjestöt, kuten Amnesty International, ovat tuominneet burkakiellot yksiselitteisesti. Hänen mukaansa naiset käyttävät burkaa yleensä omasta tahdostaan. Kyselyjen mukaan yli puolet muslimeista pitää huivia pakollisena musliminaiselle.
Naisia Afganistanissa
Maat, joissa burka ja niqab ovat kiellettyjä. Kuva vuodelta 2018.
Charles Beachcroft

| Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Maa:   Yhdistynyt kuningaskunta> .Miesten kriketti |
| --- | --- | --- | --- |
|  Kultaa | Pariisi 1900 | joukkuekilpailu |  |
Charles Beachey Kay Beachcroft (1870 Rickmansworth, Hertfordshire – 15. toukokuuta 1927 Melbourne, Australia) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, kultaa voittaneessa Castle Caryn Devon & Somerset Wanderers -joukkueessa. Beachcroft löi joukkueessa numerolla 3. Hän löi kaksivuoroparisessa ottelussa juoksuja yhteensä 78, joista 24 joukkueen ensimmäisessä ja 54 toisessa sisävuorossa.
Nyt sydämestä nähdä halajan

Mä sydämestän nähdä halajan on Matti Suon kirjoittama hengellinen laulu. Se julkaistiin alun perin Siionin lähetyslehdessä vuonna 1922.
Laulua lauletaan unkarilaisen Elemér Szentirmayn sävelmästä muodostuneella toisinnolla. Szentirmayn alkuperäinen sävelmä on tuttu laulusta Mustalaiseks olen syntynyt.
Ruotsinkieliset lestadiolaiset laulavat laulua sanoilla Av hjärtans grund jag längtar att få se. Englanniksi laulun ovat kääntäneet Amerikan lestadiolaiset, ja käännös alkaa sanoilla My everlasting Friend I long to see.
Julkaistu

Siionin laulut nro 212
Siionin matkalaulut nro 311
Sions Sånger nro 111
Virsikirja ja Hengellisiä lauluja nro 739
Songs and Hymns of Zion nro 546
Hymns and Songs of Zion nro 539
Charles Barkley

Charles Barkley
Charles Barkley (s. 20. helmikuuta 1963) on yhdysvaltalainen aktiiviuransa lopettanut NBA-koripalloilija ja oman aikakautensa tunnetuimpia pelaajia. Barkley on pituudeltaan noin 198-senttinen.
Barkley pelasi ammattilaisurallaan (vuodet 1984–1999) NBA-joukkueissa Philadelphia 76ers, Phoenix Suns ja Houston Rockets. Hän pelasi myös kolme kertaa NBA:n tähdistöottelussa. Hän lopetti uransa kauden 1999–2000 jälkeen, pelattuaan neljän kuukauden tauon jälkeen viimeisessä ottelussaan kuusi minuuttia. Barkley ei voittanut uransa aikana NBA-mestaruuksia.
Barkleyn lisäksi vain Kareem Abdul-Jabbar, Wilt Chamberlain ja Karl Malone ovat keränneet yhteensä yli 20 000 pistettä, yli 10 000 levypalloa ja yli 4 000 koriin johtanutta syöttöä koko NBA:n historiassa.
Barkley oli alkuperäisen "Dream Teamin" jäsenenä Barcelonan vuoden 1992 olympialaisissa voittamassa Yhdysvalloille olympiakultaa yhdessä legendojen kuten Michael Jordan, Magic Johnson ja Larry Bird kanssa.
Vuonna 1996 Barkley valittiin 50:n kaikkien aikojen parhaan NBA-pelaajan joukkoon, ja lopettamisensa jälkeen hän on toiminut muun muassa TV-kommentaattorina. Elokuvassa Space Jam (1996) hän esittää itseään. Barkley valittiin koripallon kuuluisuuksien galleriaan (Hall of Fame) vuonna 2006.
DMB

DMB on lyhenne seuraavista asioista:
Digital Multimedia Broadcasting, tekniikka, jolla voidaan lähettää multimediaa mobiililaitteisiin
Dave Matthews Band, yhdysvaltalainen yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DMB”, voi hakea sivunnimihaulla, laajalla sivunnimihaulla tai tekstihaulla.
Nonstop (yhtye)

Nonstop on portugalilainen pop-yhtye. Se syntyi Popstars-ohjelmassa vuonna 2001. Yhtyeen ensimmäinen single oli "Ao Limite Eu Vou".
Nonstop edusti Portugalia vuoden 2006 Euroviisuissa kappaleellaan Coisas de nada, mutta ei edennyt semifinaalia pidemmälle.
Kokoonpano > Nykyiset jäsenet

Rita Reis (s. 19. lokakuuta 1982)
Kátia Moreira (s. 22. marraskuuta 1980)
Andrea Soares (s. 1. tammikuuta 1982)
Liliana Almeida (s. 10. maaliskuuta 1983)
Kokoonpano > Entiset jäsenet

Fátima Sousa
Diskografia > Albumit

Nonstop (2001)
Tudo Vai Mudar (2004)
Aiheesta muualla

Nonstop (Arkistoitu – Internet Archive) (portugaliksi)
Noumena

| Noumena> Tiedot |
| --- | --- |
Toiminnassa:  1998–
Tyylilaji:  melodinen death metal, doom metal
Kotipaikka:  Ähtäri, Suomi
Laulukieli:  englanti, suomi
Jäsenet:  Antti Haapanen, laulu   Suvi Uura, laulu   Ilkka Unnbom, rummut   Tuukka Tuomela, kitara   Hannu Savolainen, basso   Ville Lamminaho, kitara   Markus Hirvonen, kitara  
Levy-yhtiö:  Spinefarm Records  
Aiheesta muualla
noumena.info
Infobox OKNimi-testi OK: 
Noumena on vuonna 1998 perustettu suomalainen melodista death metallia soittava yhtye Ähtäristä. Noumenan musiikki on tullut tutuksi muun muassa Subtv:llä pyörineestä ohjelmasta Äijät. Noumenan Anatomy of Life levyllä on jo lieviä doom metallin elementtejä. Noumena julkaisi neljännen studioalbuminsa keväällä 2013.
Jäsenet

Antti Haapanen – laulu
Suvi Uura – laulu
Tuukka Tuomela – kitara
Ville Lamminaho – kitara
Hannu Savolainen – basso
Ilkka Unnbom – rummut
Markus Hirvonen – kitara, laulu
Diskografia

Pride/Fall (2002)
Absence (2005)
Anatomy of Life (2006)
Death Walks With Me (2013)
Myrrys (2017)
Anima (2020)
Absence / Anatomy of Life (2016)
EP:t
Triumph and Loss (2006,  vain digitaalinen lataus)
Aeons (1998)
For the Fragile One (1999)
Promo 2000 (2000)
Sala (2001)
The Tempter (2004)
Aiheesta muualla

Noumena Encyclopaedia Metallumissa (englanniksi)
DM1-tauti

DM1-tauti eli synnynnäinen myotoninen dystrofia tai Steinertin tauti on perinnöllinen lihasdystrofia, joka vahingoittaa useita elimiä. Se aiheuttaa muun muassa myotoniaa eli lisääntynyttä lihasjänteyttä. DM1-taudin vaikeusasteessa on huomattavia yksilöllisiä eroja, mutta sille tyypillistä on aikuisiällä puhkeavaa DM2-tautia vaikeampi oirekuva.
DM1-tautiin ei yleensä kuulu havaittavaa myotoniaa alle kymmenen vuoden iässä. Hyvin varhaisia merkkejä taudista voivat olla runsas lapsivesi, sikiön vähäinen liikkuvuus ja vastasyntyneellä ilmenevät hengitysvaikeudet. Tyypillisimpiä lapsuusiän oireita DM1-taudissa ovat hypotonia, ilmeettömyyttä aiheuttava kasvolihasten heikkous, motoriset ja kognitiiviset kehitysviiveet, kampurajalkaisuus sekä vaikeudet hengittämisessä, imemisessä ja nielemisessä. Näiden lisäksi esiintyy kävelyvaikeuksia. Hypotonia vähenee kasvun myötä. Hypotonia on DM1-tautia sairastavilla lapsilla selkeintä niissä lihaksissa, jotka sijaitsevat etäällä vartalosta. DM1-tautiin liittyy myös endokrinologisia ongelmia, ruoansulatuselimistön ongelmia, rytmihäiriöalttiutta, harmaakaihia ja hengityslihaslaman riski nukutuksessa.
DM1-taudin taustalta löydettiin vuonna 1992 kromosomin 19 DMPK-geenissä sijaitseva CTG-toistojaksolaajentuma. Toistojaksojen suurempi lukumäärä korreloi sairauden vaikeusasteen kanssa ja kasvaa taudin siirtyessä sukupolvelta toiselle (antisipaatio). Periytymistapa on autosomaalinen ja vallitseva. Jostain syystä tauti periytyy äidiltä, mutta ei isältä. Varmuus diagnoosista saadaan perimätutkimuksella. Hoito on oireenmukainen.
DM1-tauti on aikuisilla yleisin lihasdystrofia. 1980-luvulla ilmaantuvuudeksi arvioitiin noin 1/8 000. Myöhemmässä tutkimuksessa on havaittu DM1-taudista kärsivän jopa yhden ihmisen 2 100:sta, mikä viittaa siihen, että alidiagnosointia on esiintynyt.
Northridgen maanjäristys 1994

| Northridgen maanjäristys 1994 |
| --- | --- |
 Pahasti vaurioitunut silta Northridgessä
Päivämäärä:  17. tammikuuta 1994
Magnitudi:  6,7 (Mw)
Syvyys:  19 km
Episentrumin sijainti:  34.207°N, 118.535°W
Maat, joihin vaikutukset ulottuivat:   Yhdysvallat
Henkilövahingot:  57 kuollutta, yli 9 000 haavoittunutta
Northridgen maanjäristys Los Angelesissa oli 17. tammikuuta 1994 kello 4:31 tapahtunut maanjäristys, joka oli voimakkuudeltaan 6,7 momenttimagnitudia. Jälkijäristykset jatkuivat useita päiviä. Aineellisten vahinkojen arvoksi arvioitiin 20 miljardia dollaria, mikä tekee siitä yhden tuhoisimmista luonnonmullistuksista Yhdysvalloissa.
Chris Kaman

Chris Kaman vuonna 2011
Christopher Zane "Chris" Kaman (s. 28. huhtikuuta 1982 Grand Rapids, Michigan) on yhdysvaltalaissyntyinen, nykyisin Saksaa edustava koripalloilija. Hän pelaa tällä hetkellä NBA-liigan Los Angeles Lakersissä. Hänen aiempia ammattilaisseurojaan ovat Los Angeles Clippers, New Orleans Hornets sekä Dallas Mavericks.
Ennen ammattilaisuraansa Kaman pelasi Keski-Michiganin yliopiston joukkueessa vuosina 2000–2003. Hän oli vuoden 2003 NBA:n varaustilaisuuden kuudes varaus.